- Penger kan aldri bringe Sigrid tilbake
- Penger kan aldri bringe Sigrid tilbake, sier Stabell. Påstanden om oppreisning er: 300.000 kroner til hver av foreldrene og 250.000 kroner til Sigrids lillesøster. - På grunn av den grusomme måten hun ble bortført og drept på, er kravene noe høyere enn normen på 200.000 kroner. I tillegg må Sigrids unge alder legges til grunn, sier Stabell.Sigrids foreldre har vært til stede under store deler av rettssaken, og er i rettssalen i Oslo tinghus under sluttprosedyrene. Statsadvokaten mener det er bevist at det er 38-åringen som drepte Sigrid. De krever at den tiltalte sunnmøringen dømmes til tvungen psykiskhelsevern, noe som tilsier at han ikke har samme krav til å betale oppreisningserstatning som tilregnelige. Stabell viser til at retten får vurdere hva 38-åringen må betale dersom han dømmes utilregnelig.Kravet fra Stabell ligger høyere enn det som er vanlig, og bistandsadvokaten understreker at det skal mye til å fravike normen når det gjelder oppreisningserstatning. Han viser til tidligere rettsavgjørelser: - I den såkalte giftdrap-saken i 2002 var normen 120.000 kroner, men barna fikk 300.000 kroner, sier Stabell. - I Baneheia-saken var normen 120.000 kroner, men foreldrene fikk 200.000 kroner. Her viste de til at det gikk to dager før jentene ble funnet og fire måneder før noen ble pågrepet. Saken vakte sterke reaksjoner i samfunnet, og både tidsaspektet og reaksjonene i samfunnet kan sammenlignes med denne saken, sier Stabell. Han viser også til behandlingen av Faiza-drapet, erstatningssaker etter 22. juli-terroren og til en voldtektssak fra 2011 der offeret var ungt.Stabell tar også grundig for seg kravet om oppreisningserstatning til Sigrids lillesøster, noe som ikke er vanlig i straffesaker. - Søsken får erstatning i særlige tilfeller, sier Stabell. Han viser til tidligere rettspraksis og hvor tett forholdet var mellom Sigrid og lillesøsteren. - Hun er ikke direkte skadelidende, men her blir det snakk om reelle hensyn. Det var liten avstand i alder mellom Sigrid og søsteren, de bodde i samme hus og begge er under 18 år, sier Stabell. I tillegg kreves det at 38-åringen tar utgiftene etter Sigrids begravelse. Stabell viser til at det kan komme en erstatningssak på et senere tidspunkt, der tiltalte kan bli krevet å betale for foreldrenes tapte arbeidsinntekt det siste året.
Bistandsadvokat Harald Stabell la i Oslo tingrett ned påstand om oppreisningserstatning til Sigrid Giskegjerde Schjetnes (16) etterlatte.